section_heading: Turski zločini
paragraph_text: Ratni zločini u Turskoj zabilježeni su još 1925. kada je nakon gušenja Šejh Saidovog ustanka provedeno etničko čišćenje Kurda i Zaza,<ref>Izady, Mehrdad (1992.), str. 78. odnosno 1930. godine kada su Turci prilikom gušenja pobune na Araratu ubili oko tri tisuće kurdskih civila. Najteže razdoblje Kurdi i plemena Zaza doživljavaju krajem 1930-ih godina kada je počinjen lokalni masakr u Dersimu: nakon što je turska vlada provela sekularne reforme koje su ograničile utjecaj plemenskih i vjerskih vođa u Dersimu (današnja turska pokrajina Tunceli), alevitska plemena Zaza predvođena Saidom Rizom podižu još jedan u nizu ustanaka protiv središnje vlasti. Turska vojska kao odgovor poslala je oko 50.000 vojnika<ref>McDowall, David (1996.), str. 209. koji su u dvije faze (1937. i 1938.) potpuno slomili otpor, pritom ubivši tisuće civila i razorivši desetke sela.<ref>Kreyenbroek, Philip G. (1991.), str. 57. i 73. Prema službenim turskim izvorima stradalo je oko 10%<ref>(van) Bruinessen, Martin (1994.), str. 6. od ukupno 65-70 tisuća stanovnika,<ref>(van) Bruinessen, Martin (1994.), str. 2. dok kurdski nacionalistički izvori govore o 200 razorenih sela, 8000 uništenih kuća i 15.000 ljudskih žrtava.(van) Bruinessen, Martin (1994.), str. 9. Razmjere i klasifikaciju ovog ratnog zločina (možda i genocida) danas je teško utvrditi prvenstveno zato što se njima manipulira u političke svrhe.<ref>(van) Bruinessen, Martin (1994.), str. 2.-4. i 6.